
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1002 

24 Απριλίου 2013 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Καθιέρωση ωραρίου 24ωρης και 12ωρης λειτουργί¬ 
ας των υπηρεσιών του Δήμου Παύλου Μελά Νο¬ 
μού Θεσσαλονίκης. 1 

Καθιέρωση υπερωριακής απασχόλησης τακτικού 
προσωπικού της Δημοτικής Επιχείρησης Ύδρευ¬ 
σης Αποχέτευσης Τρίπολης (Δ.Ε.Υ.Α.Τ.). 2 

Τροποποιήσεις της κανονιστικής απόφασης της 
Συγκλήτου του Πανεπιστημίου Πελοποννήσου 
(απόφαση 1/7-12-2011,18η συνεδρίαση, Φ.Ε.Κ. 134/ 
3-02-2012 Β') σχετικά με τις «διαδικασίες επιλο¬ 
γής και εξέλιξης σε θέσεις καθηγητών ως τη δη¬ 
μοσίευση του Οργανισμού του Πανεπιστημίου Πε¬ 


λοποννήσου. 3 

ΑΠΟΦΑΣΕΙ Σ 

Αριθμ. 16945 (1) 


Καθιέρωση ωραρίου 24ωρης και 12ωρης λειτουργίας 
των υπηρεσιών του Δήμου Παύλου Μελά Νομού Θεσ¬ 
σαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) του άρθρου 36 του Ν. 3584/2007 β) του άρθρου 
1 παρ. 6 του Ν. 1157/1981 «Περί κυρώσεως της από 29 
Δεκεμβρίου 1980 Πράξεως Νομοθετικού Περιεχομένου 
του Προέδρου της Δημοκρατίας, περί καθιερώσεως 
πενθημέρου εβδομάδας εργασίας των δημοσίων εν 
γένει υπηρεσιών και ρυθμίσεως συναφών θεμάτων», 
όπως τροποποιήθηκε με τις όμοιες των παρ. 1 και 2 
του άρθρου 23 του Ν. 1735/1987 και γ) των άρθρων 6 
παρ. 10 και 7 παρ. 1 του Ν. 2503/1997 «Διοίκηση, ορ¬ 
γάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις», 
δ) την με αριθμ. ΔΙΑΔΠ/Γ2γ/οικ./1692/27.6.2006 (ΦΕΚ 
769/Β/27.6.2006) απόφαση ΥΠ.ΕΣ.Δ.ΔΑ, όπως τροποποι¬ 
ήθηκε με την αριθ. ΔΙΑΔΠ/ΦΒ1/14757/11 Υ.Α. (ΦΕΚ 1659 
Β/26-7-2011), ε) της αριθ. 48558/03.08.2009 Ειδικής Συλ¬ 
λογικής Σύμβασης Εργασίας για την ρύθμιση των όρων 


και συνθηκών απασχόλησης των εργαζομένων με σχέση 
εργασίας Δημοσίου Δικαίου των Οργανισμών Τοπικής 
Αυτοδιοίκησης (Ο.Τ.Α.) Α' Βαθμού και των Ν.Π.Δ.Δ. αυτών 
(Φ.Ε.Κ. 1632/Β/06.08.2009), στ) του άρθρου 280 του Ν. 
3852/2010 «Νέα αρχιτεκτονική της Αυτοδιοίκησης και 
τις Αποκεντρωμένης Διοίκησης - Πρόγραμμα Καλλι¬ 
κράτης», ζ) του άρθρου 8 παρ. I του Π.Δ. 142/2010 (ΦΕΚ 
235/τ.Α727.12.2010) «Οργανισμός της Αποκεντρωμένης 
Διοίκησης Μακεδονίας - Θράκης». 

2. Την αριθμ. 62/2013 απόφαση του Δημοτικού Συμ¬ 
βουλίου του Δήμου Παύλου Μελά Νομού Θεσσαλονί¬ 
κης, με την οποία καθορίζεται το ωράριο λειτουργίας 
των υπηρεσιών του Δήμου Παύλου Μελά, λόγω της 
ιδιοτυπίας των συνθηκών λειτουργίας και της μορφής 
των υπηρεσιών του Δήμου, καθώς και την πρόσθετη 
δαπάνη που προκαλείται στον προϋπολογισμό του 
οικείου Δήμου. 

3. Την αριθμ. 18818/27-03-2013 βεβαίωση του Τμήματος 
Προϋπολογισμού του τμήματος Διοικητικού Οικονομικού 
του Δήμου Παύλου Μελά για την πρόβλεψη της δαπά¬ 
νης που προκαλείται από την καθιέρωση του εν λόγω 
ωραρίου εργασίας, αποφασίζουμε: 

1. Διεύθυνση Καθαριότητας. 

α) Για το Τμήμα Καθαριότητας, λειτουργία 12ωρης 
απασχόλησης όλων των ημερών της εβδομάδας κα¬ 
θώς και τις Κυριακές και εξαιρέσιμες για την κάλυψη 
των αναγκών καθαριότητας κοινόχρηστων χώρων και 
αποκομιδής απορριμμάτων. 

β) Για την φύλαξη του Τμήματος Καθαριότητας, λει¬ 
τουργία 24ωρης απασχόλησης όλων των ημερών της 
εβδομάδας καθώς και τις Κυριακές και εξαιρέσιμες για 
την κάλυψη των αναγκών φύλαξης των χώρων και των 
κτιρίων της Καθαριότητας. 

γ) Γ ια τα Κοιμητήρια της δημοτικής ενότητας Ευκαρπί¬ 
ας, λειτουργία 12ωρης απασχόλησης όλων των ημερών 
της εβδομάδας καθώς και τις Κυριακές και εξαιρέσιμες 
για τον ενταφιασμό των νεκρών. 

2. Διεύθυνση Παιδείας και Κοινωνικής Πολιτικής. 

α) Για το Τμήμα Παιδείας, λειτουργία 12ωρης απα¬ 
σχόλησης έξι (6) εκ του συνόλου των σαράντα (40) 
καθαριστριών για τον καθαρισμό σχολικών συγκροτη¬ 
μάτων που φιλοξενούν περισσότερα από ένα σχολεία 
και λειτουργούν σε διπλό κύκλο. 

β) Λειτουργία 12ωρης απασχόλησης είκοσι (20) εκ του 
συνόλου των τριάντα (30) σχολικών φυλάκων για τη 

φύλαξη των σχολικών κτιρίων και στις τρεις δημοτικές 
κοινότητες που λειτουργούν σε διπλό κύκλο ή φιλο¬ 
ξενούν κατά τις απογευματινές ώρες από υπηρεσίες 
του Δήμου για υλοποίηση αθλητικών - πολιτιστικών 
προγραμμάτων για μαθητές και τυπικής εκπαίδευσης 
για υλοποίηση προγραμμάτων επιμόρφωσης ενηλίκων. 

γ) Λειτουργία 24ωρης απασχόλησης των υπολοίπων 
δέκα (10) σχολικών φυλάκων για την κάλυψη αναγκών 
φύλαξης της περιουσίας των σχολείων και στις τρεις 
δημοτικές κοινότητες σε περιόδους υλοποίησης εργα¬ 
σιών συντήρησης των κτιρίων, σε περιόδους διακοπών 
των σχολείων και σε περιόδους που σημειώνονται συ¬ 
χνά περιστατικά διαρρήξεων. 

δ) Λειτουργία 12ωρης απασχόλησης δύο (2) στελεχών 
του γραφείου δια βίου μάθησης, για την εξυπηρέτηση 
των πολιτών μέσω της υλοποίησης προγραμμάτων επι¬ 
μόρφωσης ενηλίκων. 

ε) Για το Τμήμα Κοινωνικής Πολιτικής, λειτουργία 
12ωρης απασχόλησης όλων των ημερών της εβδομάδας 
καθώς και τις Κυριακές και εξαιρέσιμες, για την πραγμα¬ 
τοποίηση ενεργειών πρόληψης θεμάτων υγείας των πολι¬ 
τών, ενημερωτικές συναντήσεις που προγραμματίζονται 
εκτός εργάσιμων ωρών ώστε να υπάρχει προσέλευση 
και των εργαζομένων πολιτών, τη λειτουργία βιωματικών 
εργαστηρίων για θέματα που αφορούν εκπαιδευτικούς 
και εθελοντές, τη συνοδεία ΑΜΕΑ σε εκπαιδευτικές εκ¬ 
δρομές και επισκέψεις, την κατ’ οίκον εξυπηρέτηση μη 
αυτοεξυπηρετούμενων πολιτών, ηλικιωμένων, ΑΜΕΑ που 
έχουν ανάγκη πρωτοβάθμιας κοινωνικής φροντίδας, εθε¬ 
λοντική αιμοδοσία κατά τις Κυριακές που εξασφαλίζει 
μεγαλύτερη προσέλευση αιμοδοτών, τη λειτουργία κέ¬ 
ντρου διάθεσης τροφίμων και λοιπών ειδών. 

3) Διεύθυνση Αθλητισμού - Πολιτισμού. 

α) Για το Τμήμα Αθλητισμού, λειτουργία 12ωρης απα¬ 
σχόλησης όλων των ημερών της εβδομάδας καθώς και 
τις Κυριακές και εξαιρέσιμες, για την λειτουργία των 
προγραμμάτων Μαζικής Άθλησης και του Δημοτικού 
Κολυμβητηρίου που υλοποιούνται κατά το πλείστον 
τις απογευματινές ώρες, Σαββατοκύριακα και αργίες. 

β) Για το Τμήμα Πολιτισμού, λειτουργία 12ωρης λει¬ 
τουργίας όλων των ημερών της εβδομάδας καθώς και 
τις Κυριακές και εξαιρέσιμες, για την προετοιμασία 
και υλοποίηση πολιτιστικών εκδηλώσεων, λειτουργία 
βιβλιοθηκών, θεάτρων, Πνευματικών Κέντρων και συνε- 
δριακών κέντρων μεταξύ αυτών και της αίθουσας που 
πραγματοποιούνται οι συνεδριάσεις του Δημοτικού 
Συμβουλίου. 

4) Διεύθυνση Τεχνικών Υπηρεσιών. 

α) Για το Τμήμα Πρασίνου, λειτουργία 12ωρης απα¬ 
σχόλησης όλων των ημερών της εβδομάδας καθώς και 
τις Κυριακές και εξαιρέσιμες για την λειτουργία του 
Βοτανικού Κήπου καθώς και την αντιμετώπιση ζημιών 
των αρδευτικών συστημάτων των πάρκων, σπάσιμο 
δένδρων-κλαδιών από έντονα καιρικά φαινόμενα κ.λπ. 

β) Για το Τμήμα Αμεσης επέμβασης και Συντήρησης 
υποδομών, λειτουργία 12ωρης λειτουργίας όλων των 
ημερών της εβδομάδας καθώς και τις Κυριακές και 
εξαιρέσιμες για την άμεση αντιμετώπιση των βλαβών 
και φθορών που παρουσιάζονται στα οδοστρώματα, 
στα πεζοδρόμια, στις παιδικές χαρές, στην κατακόρυφη 
σήμανση οδών, στον ηλεκτροφωτισμό, στους φωτει¬ 
νούς σηματοδότες, στις υδραυλικές και ηλεκτρολογι- 
κές εγκαταστάσεις, στις εγκαταστάσεις θέρμανσης, 


σε δημοτικά κτήρια προκειμένου κτήρια προκειμένου 
να αποφευχθούν, κίνδυνος πρόκλησης ατυχημάτων σε 
πεζούς, οχήματα, μαθητές κ.λπ. 

5) Διεύθυνση Διοικητικών Υπηρεσιών. 

α) Για το Τμήμα Δημοτικής Κατάστασης, λειτουργία 
12ωρης απασχόλησης τις Κυριακές και εξαιρέσιμες, εν¬ 
νέα (9) υπαλλήλων που θα ορισθούν με συγκεκριμένο 
σκοπό την έκδοση αδειών ταφής και στις τρεις δημο¬ 
τικές ενότητες του Δήμου. 

Από την απόφαση προκαλείται συνολική, πρόσθετη, 
δαπάνη, αναφορικά με την αποζημίωση των προς συ¬ 
μπλήρωση ωρών εργασίας, ύψους ογδόντα χιλιάδων 
ευρώ (80.000,00 €) στους: Κ.Α. 20.6012.00(40.000,00 €), 
Κ.Α. 20.6022.00 (20.000,00 €), και Κ.Α. 20.6052 (20.000,00€) 
του προϋπολογισμού του Δήμου Παύλου Μελά, για το 
τρέχον έτος 2013 και αντίστοιχη δαπάνη έχει προβλε- 
φθεί και για το επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Θεσσαλονίκη, 28 Μαρτίου 2013 
Ο Γ ενικός Γ ραμματέας 
Αποκεντρωμένης Διοίκησης 
ΑΘΑΝΑΣΙΟΣ Ν. ΚΑΡΟΥΝΤΖΟΣ 

-♦- 

Αριθμ. αποφ. 1 (2) 

Καθιέρωση υπερωριακής απασχόλησης τακτικού προ¬ 
σωπικού της Δημοτικής Επιχείρησης'Υδρευσης Απο¬ 
χέτευσης Τρίπολης (Δ.Ε.Υ.Α.Τ.). 

Ο ΔΗΜΑΡΧΟΣ ΤΡΙΠΟΛΗΣ 

Έχοντας υπόψη: 

1. Τις διατάξεις της περ.12 της υποπαραγράφου Γ1 της 
παρ. Γ του άρθρου πρώτου του ν.4093/2012. 

2. Τις διατάξεις του άρθρου 20 του Ν.4024/2011. 

3. Την υπ’ αριθμ. οικ.2/85127/0022/22.11.2011 Εγκύκλιο 
του Γ ενικού Λογιστηρίου του Κράτους του Υπουργείου 
Οικονομικών. 

4. Τις διατάξεις του Οργανισμού Εσωτερικής Υπηρε¬ 
σίας της ΔΕΥΑΤ. 

5. Τις διατάξεις του Ν. 1069/80. 

6. Τον αριθμό των υπηρετούντων υπαλλήλων στη ΔΕΥΑΤ. 

7. Την πρόβλεψη σχετικών πιστώσεων στον ψηφισθέ- 
ντα προϋπολογισμό του έτους 2013 της ΔΕΥΑΤ. 

8. Την επιβεβλημένη και επιτακτική ανάγκη, λόγω της 
ιδιαιτερότητας και εξαιρετικότητας των παρεχομένων 
υπηρεσιών, για πρόσθετη υπερωριακή απογευματινή 
απασχόληση, ώστε να διασφαλιστεί η συνεχής, τακτική, 
εύρυθμη, ασφαλή και αποτελεσματική λειτουργία των 
υπηρεσιών και των δικτύων της ΔΕΥΑΤ, αποφασίζουμε: 

Εγκρίνουμε την υπερωριακή εργασία εργασίμων ημε¬ 
ρών μέχρι και την 22η ώρα, δέκα οκτώ (18) υπαλλήλων 
που απασχολούνται στα δίκτυα ύδρευσης - αποχέτευ¬ 
σης, στα αντλιοστάσια, στο αποφρακτικό μηχάνημα και 
στις εγκαταστάσεις του Βιολογικού καθαρισμού της 
ΔΕΥΑΤ και μέχρι είκοσι (20) ώρες το μήνα για τον κάθε 
εργαζόμενο για όλο το έτος 2013 για την απρόσκοπτη 
λειτουργία των δικτύων ύδρευσης - αποχέτευση, των 
αντλιοστασίων και του Βιολογικού Καθαρισμού, την άμε¬ 
ση αποκατάσταση διακοπών και βλαβών του δικτύου 
ύδρευσης για την αδιάκοπη υδροδότηση των δημοτών 
καθώς και την αποκατάσταση βλαβών των δικτύων 
αποχέτευσης για την πρόληψη πρόκλησης ζημιών από 
εκροές λυμάτων και προστασία της δημόσιας υγείας. 

Τα παραπάνω αναφερόμενα όρια του αριθμού υπαλ¬ 
λήλων και ωρών απασχόλησης είναι τα ανώτερα και 
δύναται να πραγματοποιηθούν μόνον εφόσον το επι¬ 
βάλουν οι ανάγκες της ΔΕΥΑΤ. 

Επιτρέπεται η εναλλάξ απασχόληση των υπαλλήλων, 
με την προϋπόθεση ότι σε καμία περίπτωση δεν θα γίνει 
υπέρβαση του ανώτατου αριθμού των ωρών ανά υπάλληλο. 

Η αμοιβή του προσωπικού για την απασχόληση του 
μέχρι την 22η ώρα θα είναι κάθε φορά η προβλεπόμενη 
από την ισχύουσα νομοθεσία. 

Η αρμοδιότητα της κατανομής των ανωτέρω ωρών 
για τους υπαλλήλους της Τεχνικής Υπηρεσίας ανήκει 
στον Διευθυντή της Τεχνικής Υπηρεσίας. 

Για την καταβολή των ανωτέρω σχετικών αποζημιώ¬ 
σεων δεν προκαλείται δαπάνη σε βάρος του Κρατικού 
Προϋπολογισμού. 

Η δαπάνη των ανωτέρω σχετικών αποζημιώσεων 
υπολογίζεται περίπου σε δέκα οκτώ χιλιάδες ευρώ 
(18.000,00 €), η οποία έχει προβλεφθεί και θα βαρύνει 
τον Κ.Α. 60 «Αμοιβές και έξοδα προσωπικού» του Προϋ¬ 
πολογισμού της ΔΕΥΑΤ του έτους 2013 (Σχετική Βεβαίω¬ 
ση της Οικονομικής Υπηρεσίας αρ. πρωτ. 281/05.03.2013). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 5 Μαρτίου 2013 

Ο Δήμαρχος 
ΙΩΑΝΝΗΣ ΣΜΥΡΝΙΩΤΗΣ 

-♦- 

Αριθμ. αποφ. 6/2-4-2013 (3) 

Τροποποιήσεις της κανονιστικής απόφασης της Συγκλή¬ 
του του Πανεπιστημίου Πελοποννήσου (απόφαση 1/ 
7-12-2011, 18η συνεδρίαση, Φ.Ε.Κ. 134/3-02-2012 Β') 
σχετικά με τις «διαδικασίες επιλογής και εξέλιξης 
σε θέσεις καθηγητών ως τη δημοσίευση του Οργα¬ 
νισμού του Πανεπιστημίου Πελοποννήσου. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ 
(Συνεδρίαση 44η) 

Έχοντας υπόψη: 

1. Τις διατάξεις του άρθρου 34 παρ. 2 του Ν. 4115/2013. 


2. Τις διατάξεις του άρθρου 77 παρ. 3 του Ν. 4009/2011. 

3. Την απόφαση 1/7-12-2011, 18η συνεδρίαση της Συ¬ 
γκλήτου του Πανεπιστημίου Πελοποννήσου, Φ.Ε.Κ. 
134/3.2.2012 Β'. 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη, αποφασίζει: 

Τροποποιεί την απόφαση 1/7-12-2011, 18η συνεδρία¬ 
ση της Συγκλήτου του Πανεπιστημίου Πελοποννήσου, 
Φ.Ε.Κ. 134/3-02-2012Β, με θέμα: «Διαδικασίες επιλογής 
και εξέλιξης σε θέσεις καθηγητών ως τη δημοσίευση 
του Οργανισμού του Πανεπιστημίου Πελοποννήσου», 
ως ακολούθως: 

1. Όπου αναφέρονται στις διατάξεις της κανονιστικής 
απόφασης της Συγκλήτου 1/7-12-11,18η συνεδρίαση (ΦΕΚ 
134/3-02-2012 Β') η Γ ενική Συνέλευση Ειδικής Σύνθεσης 
Τμήματος και η Σύγκλητος Ειδικής Σύνθεσης νοούνται 
στο εξής αντιστοίχως η Συνέλευση Τμήματος και η 
Σύγκλητος με τις συνθέσεις που προβλέπονται στις 
διατάξεις του Ν. 4009/2011 όπως τροποποιήθηκαν αυτές 
με τον Ν. 4076/2012. 

2. Το εδάφιο δ 1 της παραγράφου 3 της κανονιστικής 
απόφασης της Συγκλήτου 1/7-12-11,18η συνεδρίαση (ΦΕΚ 
134/3-02-2012 Β') τροποποιείται ως εξής: "Η συγκρότη¬ 
ση των επιτροπών επιλογής γίνεται με απόφαση της 
Συνέλευσης του οικείου Τμήματος στην οποία πρέπει 
να αιτιολογείται πλήρως η συνάφεια των γνωστικών 
αντικειμένων των οριζομένων μελών με το γνωστικό 
αντικείμενο της υπό πλήρωση θέσης. Στις περιπτώσεις 
Τμημάτων που ανήκουν σε Σχολή στην οποία έχει συ¬ 
γκροτηθεί Κοσμητεία, για την κατά τα ανωτέρω από¬ 
φαση της Συνέλευσης του Τμήματος απαιτείται και η 
σύμφωνη γνώμη της Κοσμητείας". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 5 Απριλίου 2013 
Ο Αντικαταστάτης Πρύτανη 
Ο Αντιπρύτανης Ανάπτυξης 
ΚΩΝΣΤΑΝΤΙΝΟΣ ΜΑΣΣΕΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οί.ξΐι·) 


Ηλεκτρονική Διεύθυνση: Η11ρ://νννννν.β1.9ΐ' - β-πΐ3ΪΙ: ννβόπΐ33ίβΓ.βΙ@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02010022404130004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































